એનઆરઆઇ ગુજરાતી પ્રફુલ પટેલ(કંગના રાણાવત) 30 વર્ષની ડાયવોર્સી મહિલા છે, જે જ્યોર્જિયામાં પોતાના મિડલ ક્લાસ પેરેન્ટ્સ સાથે રહે છે. તે એક હોટલમાં હાઉસકીપર છે અને ક્રોનિક ક્લેપ્ટોમેનિયાની બીમારીથી પીડાય છે. પ્રફુલ પટેલ એક એવી સ્ત્રી છે, જે સતત પોતાને શોધવાની મથામણ કરતી જોવા મળે છે. તેની લાઇફમાં વળાંક ત્યારે આવે છે, જ્યારે તેને ગેમ્બલિંગની લત પડી જાય છે. તે આ આદતને કારણે ખૂબ મોટી મુશ્કેલીમાં મુકાઇ જાય છે. તે પોતાની ખરાબ આદતો પર પ્રતિબંધ મુકવાની અને લાઇફનો કંટ્રોલ પોતાના હાથમાં લેવાનો પ્રયત્ન કરે છે. આ ફિલ્મમાં અનેક હળવી ક્ષણો છે અને સાથે પ્રફલના કેરેક્ટરના વિવિધ પાસાઓ અહીં દર્શાવવામાં આવ્યા છે. એક સિંગલ વુમન છે, આત્મનિર્ભર બનવા માટે તથા પોતાની બીમારી સામે લડવા માટે પ્રયત્ન કરતી જોવા મળે છે.